
ŠAKIŲ RAJONO SAVIVALDYBĖS ADMINISTRACIJOS
KRIŪKŲ SENIŪNIJA


2025-ŲJŲ METŲ VEIKLOS PLANO ATASKAITA

Seniūnija yra Šakių rajono savivaldybės administracijos struktūrinis teritorinis padalinys, veikiantis tam tikroje savivaldybės teritorijos dalyje. Seniūnijos aptarnaujamos teritorijos ribas savo sprendimu nustato savivaldybės Taryba.
KRIŪKŲ SENIŪNIJOS MISIJA – savo administraciniame padalinyje padėti įgyvendinti Vietos savivaldos įstatyme administracijai pavestus uždavinius, veikti pagal savivaldybės administracijos direktoriaus patvirtintus seniūnijos veiklos nuostatus, organizuoti ir užtikrinti efektyvų savarankiškų ir valstybės deleguotų funkcijų valdymą, bendradarbiauti su esamomis kaimo bendruomenėmis, apibendrinti seniūnijos gyventojų pastabas, pasiūlymus ir siekti juos įgyvendinti.

KRIŪKŲ SENIŪNIJOS VIZIJA – užtikrinti savivaldos plėtrą, sukurti sveiką, švarią, saugią ir patogią gyvenamąją aplinką, pagerinti gyvenimo kokybę kiekvienam bendruomenės nariui, efektyviai išnaudoti visus turimus gamtos resursus kaimo turizmo vystymui, pritraukti investicijas siekiant sukurti palankias sąlygas verslui.

STRATEGINIAI UŽDAVINIAI
	
	Šakių rajono savivaldybės administracijos Kriūkų seniūnijos uždaviniai:
· Formuoti šiuolaikinę susisiekimo infrastruktūrą;
· Užtikrinti savivaldybės teritorijų vystymosi kryptingumą, jų prieinamumą ir atitiktį gyventojų poreikiams; 
· Mažinti socialinės dezintegracijos ir skurdo prielaidas;
· Užtikrinti savivaldybės funkcijų ir įsipareigojimų vykdymą;
· Gerinti viešojo valdymo praktiką.
· Šakių rajono savivaldybės 2025–2035 metų strateginiame plėtros plane numatyta Šakių rajono savivaldybės vizija: patogus gyventi zanavykų kraštas, puoselėjantis tradicijas ir užtikrinantis darnią plėtrą bei gyvenimo kokybę.
· Šakių rajono savivaldybės 2025–2027 metų strateginis veiklos planas parengtas vadovaujantis strateginiame plėtros plane nustatytais tikslais, uždaviniais ir priemonėmis. Strateginio veiklos plano uždavinių pasiekimai ir programų įgyvendinimas prisidės prie strateginiame plėtros plane nustatytų tikslų, uždavinių ir priemonių įgyvendinimo
· 
2025 M. STRATEGINIUS UŽDAVINIUS ĮGYVENDINANČIOS PROGRAMOS 

Šakių rajono savivaldybės administracijos Kriūkų seniūnija, vykdydama savo veiklą, prisidės prie Šakių rajono savivaldybės 2025–2027 metų strateginio veiklos plano šių programų įgyvendinimo:
1. Teritorijų vystymo ir ekonominės aplinkos gerinimo programa (kodas 001);
2. Sveikatos stiprinimo ir socialinės integracijos didinimo programa (kodas 003);
3. Valdymo programa (kodas 004).



VEIKLOS APŽVALGA PAGAL SENIŪNIJOS METINĮ VEIKLOS PLANĄ

2025 m. Kriūkų seniūnijos numatytos ir vykdomos funkcijos vadovaujantis patvirtintu seniūnijos 2025 metų veiklos planu įgyvendinama:
Kriūkų seniūnijos pagrindinis tikslas 2025 m. buvo gerinti gyvenimo kokybę seniūnijoje, kuriant sveiką, saugią ir švarią aplinką. Įgyvendinant Kriūkų seniūnijos 2025 metų strateginio veiklos plano programoje iškeltą tikslą, vykdant savarankiškas ir deleguotas funkcijas, seniūnijos gyventojai buvo aptarnaujami laiku ir kokybiškai, gyventojams buvo suteikta reikalinga informacija, išduodamos pažymos ir kiti reikalingi dokumentai, suteikiama reikalinga socialinė pagalba, įstatymų nustatyta tvarka atliekami notariniai veiksmai, organizuojamos gyventojų ir bendruomenių sueigos, vykdoma kultūros – istorijos paminklų priežiūra, gerinama vietinės reikšmės kelių būkle. Buvo siekiama efektyviai išnaudoti visus esamus rezervus nedarbui mažinti. Nustatyta tvarka seniūnija teikė valstybės ir savivaldybės institucijoms statistines žinias ir ataskaitas, atliko kitas tarybos sprendimu, mero potvarkiu ar administracijos direktoriaus įsakymu deleguotas funkcijas. Buvo kuriama saugi ir švari aplinka bendruomenės nariams ir seniūnijos svečiams.
Seniūnijoje, 2025 m. sausio 1 d. duomenimis, gyveno 1455 gyventojai ir 26 įrašyti į GVN apskaitą. Seniūnijoje įgyvendinta DVS sistema ir visi dokumentai registruojami ir siunčiami naudojantis DVS sistema. 2009 m. spalio 29 d. Šakių rajono savivaldybės tarybos sprendimu Nr. T-354 „Dėl rajono savivaldybės administracijos seniūnijų aptarnaujamų teritorijų gyvenamųjų vietovių ar jų dalių suskirstymo į seniūnaitijas, Kriūkų seniūnija yra suskirstyta į 6 seniūnaitijas: Joginiškių, Paežerėlių, Gerdžiūnų, Ilguvos, Žeimio, Žemosios Panemunės.

APIE SENIŪNIJĄ

	1.
	Seniūnijos plotas
	ha
	9660

	2.
	Bendras kelių ir gatvių ilgis
	km
	95,125

	3.
	Atliekų tvarkymo darbai
	t
	30

	4.
	Šienaujamų, prižiūrimų pakelių
	km
	23

	5.
	Gatvių apšvietimas tamsiu paros metu
	val.
	1785

	6.
	Kapinių teritorijų plotas
	ha
	12

	7.
	Aptarnaujamų šviestuvų skaičius
	sk.
	215

	8.
	Seniūnijos prižiūrimų želdinių, piliakalnių plotas, 
	ha
	4

	9.
	Prižiūrimų kelių ilgis
	km
	78

	10.
	Socialinio būsto remontas
	vnt.
	3

	11.
	Socialiai remtinų asmenų skaičius
	vnt.
	252



KRIŪKŲ SENIŪNIJOS 2025 METŲ VEIKLOS PLANO ĮGYVENDINIMO APŽVALGA

Įgyvendinant Kriūkų seniūnijos 2025 metų veiklos planą siekiama prisidėti prie Šakių rajono savivaldybės 2025–2035 metų strateginiame plėtros plane numatytų tikslų įgyvendinimo:
· Skatinti ekonominę plėtrą ir užtikrinti teritorijų vystymą;
· Didinti švietimo ir kultūros paslaugų prieinamumą ir kokybę;
· Didinti socialinę gerovę;
· Stiprinti vietos savivaldą.
Kriūkų seniūnija 2025 m. įgyvendino: 
• Šakių rajono savivaldybės 2025–2027 metų strateginio veiklos plano programos Kodas 001 „Teritorijų vystymo ir ekonominės aplinkos gerinimo programa“ seniūnijos uždavinio „Formuoti šiuolaikinę susisiekimo infrastruktūrą“ priemonę „Kelių ir gatvių kokybės užtikrinimas“. Įgyvendinant šią priemonę 2025 m. pagal poreikį buvo tvarkomi 77 km ilgio žvyruoti seniūnijos keliai, nupirkta apie 1200 m³ žvyro. Suremontuoti probleminiai kelio ruožai. Sniego valymas seniūnijos teritorijoje esančių kelių ir gyvenviečių gatvėse buvo atliekamas pagal poreikį. Buvo vykdomas asfalto duobių gatvėse remontas, įsigyta ir paklota 2000 kg. šalto asfalto. 
• Šakių rajono savivaldybės 2025–2027 metų strateginio veiklos plano programos Kodas 001 „Teritorijų vystymo ir ekonominės aplinkos gerinimo programa“ seniūnijos ir uždavinio „Užtikrinti savivaldybės teritorijų vystymosi kryptingumą, jų prieinamumą ir atitiktį gyventojų poreikiams“ ir uždavinio priemonę „Aplinkotvarkos ir atliekų tvarkymo sistemos gerinimas“.
Įgyvendinant 2025 m. šias priemones buvo vykdomas intensyvus Kriūkų miestelio gatvių, piliakalnių, pakelių, takų tvarkymas, šaligatvių ir vietinės reikšmės kelių pakraščių priežiūra, pjaunama parke žolė, genėjami medžiai, prižiūrimi želdiniai. Įgyvendinant veiklą „Aplinkotvarkos darbai Kriūkų seniūnijoje“, surinkta virš 30 tonų šiukšlių, pagerintas apšvietimas seniūnijos teritorijoje, pereinant prie taupaus LED apšvietimo (papildomai įrengti 23 šviestuvai). Seniūnijos teritorijoje buvo atlikti šaligatvių, gatvių priežiūros ir valymo darbai. Želdinių plotai buvo prižiūrimi ir tvarkomi pagal poreikį. Nusipirkta ir pasodinta daugiamečių želdinių viešųjų erdvių puošimui. Buvo vykdomi seniūnijos 4 veikiančių ir 3 neveikiančių kapinių, kitų saugomų bei turinčių išliekamąją vertę objektų tvarkymo pagalbiniai darbai, teritorijos aplink visuomeninius pastatus priežiūrą, šaligatvių ir gatvių pakraščių priežiūra. Seniūnijoje toliau prižiūrėtos ir plėtotos viešosios erdvės: Jaunimo parkas, Pušyno skveras, V. Tamulaičio Vabalų kalnelis, „Skausmo kalnelis“, ąžuolyną knygnešiams Liepalotėlių k., atnaujinti jose esantys stogastulpiai, kryžius. Susibūrimų vietose įrengti mediniai suoliukai ir šiukšliadėžes. Buvo mokamas darbo užmokestis ir socialinis draudimas aplinkos išlaikymo darbuotojams.
[bookmark: _Hlk130471971]• Šakių rajono savivaldybės 2025–2027 metų strateginio veiklos plano programos Kodas 003 „Sveikatos stiprinimo ir socialinės integracijos didinimo programa“ uždavinio „Mažinti socialinės dezintegracijos ir skurdo prielaidas“ ir priemonę „Užtikrinti finansinės pagalbos teikimą Kriūkų seniūnijos gyventojams (išmokos mokėjimams ir kt.)“. Buvo teikiama reikalinga socialinė pagalba 9 vienišų, 21 turintiems nuolatinės priežiūros ir 24 turintiems specialiųjų nuolatinės slaugos poreikių asmenims. Buvo skirtos transporto išlaidos socialiai remtinų šeimų, turinčių negalią gyventojų lankymui. Pagal poreikį asmenys buvo aprūpinami techninės pagalbos priemonėmis, asmenims, kurie atliko visuomenei naudingą veiklą, buvo perkamos darbo priemonės. Atsižvelgiant į poreikį buvo išmokėtos numatytos vienkartinės socialinės pašalpos. Suremontuoti 3 socialiniai būstai.
• Šakių rajono savivaldybės 2025–2027 metų strateginio veiklos plano programos Kodas 003 „Sveikatos stiprinimo ir socialinės integracijos didinimo programa“ uždavinio „Mažinti socialinės dezintegracijos ir skurdo prielaidas“ įgyvendinat priemonės „Savivaldybės gyventojų užimtumo skatinimas“ veiklą „Įgyvendinti užimtumo didinimo programą Kriūkų seniūnijoje“ buvo įdarbinti 2 seniūnijos gyventojai.  
• Šakių rajono savivaldybės strateginio 2025–2027 metų veiklos plano programos „Valdymo programa“ seniūnijos uždavinio „Užtikrinti savivaldybės funkcijų ir įsipareigojimų vykdymą“ priemonę „Savivaldybės valdymo ir funkcionalumo užtikrinimas“ buvo planuojamos seniūnijos išlaidos transportui, kanceliarinėms prekėms, komunalinėms paslaugoms ir išlaidos seniūnijos patalpų išlaikymui ir remontui. Buvo tvarkomas seniūnijos administracinio pastato vidus, apšiltinti langų ir durų angokraščiai, pakeltas pastato energetinį efektyvumas. 
• Šakių rajono savivaldybės strateginio 2025–2027 metų veiklos plano programos Kodas 004 „Valdymo programa“ seniūnijos uždavinio „Gerinti viešojo valdymo praktiką“ priemonę „Administracinės naštos mažinimo priemonių įgyvendinimas“. Įgyvendinant šią priemonę buvo dirbama su gyvenamosios vietos deklaravimo sistema (GVDS), DVS programa (KONTORA), VIPIS viešųjų pirkimų sistema, su EAIS (Elektroninio archyvo informacine sistema). Įgyvendinant šią priemonę buvo išduodamos pažymos juridiniams faktams patvirtinti ir nuolat vykdomas susirašinėjimas su įvairiomis institucijomis, įstaigos veiklos klausimais. Išduodami leidimai laidoti. Buvo išduodamos rekomendacijos gauti leidimui saugotinų medžių ir krūmų kirtimo, persodinimo ar kitokio pašalinimo, genėjimo darbams. Nuolat buvo vykdomos gyvenamosios vietos deklaravimo funkcijos: faktinę gyvenamąją vietą patvirtinančių pažymų išdavimas, priimami prašymai dėl gyvenamosios vietos adreso keitimo, tikslinimo, naikinimo, atitinkamų sprendimų priėmimas, gyvenamosios vietos neturinčių asmenų apskaita. Atliekami notariniai veiksmai, sudaromi ir tvirtinami testamentai.
Įgyvendinant 2025 metų veiklos planą bei tikslą buvo užtikrintas priskirtos teritorijos visuomenės viešųjų poreikių ir interesų tenkinimas ir seniūnijos funkcijų vykdymas. Seniūnija savalaikiai planavo ir efektyviai naudojo finansinius, žmogiškuosius bei materialinius išteklius, apibendrino statistinius praeitų metų veiklos duomenis ir pateikė juos ataskaitoje seniūnijos gyventojams, bendruomenėms ir administracijos direktoriui.
Seniūnijos funkcijos 2025 m.:
· prireikus įvertino atskirų šeimų (asmenų) gyvenimo sąlygas bei poreikius ir pateikė savivaldybės administracijai siūlymus dėl socialinės paramos toms šeimoms (asmenims) reikalingumo ir paramos būdų;
· dalyvavo rengiant ir įgyvendinant gyventojų užimtumo programas seniūnijos aptarnaujamoje situacijoje;
· organizavo užimtumo didinimo ir visuomenei naudingus darbus;
· organizavo ir (arba) kontroliavo savivaldybės kelių, bendrojo naudojimo teritorijų, kapinių, želdinių, gatvių, šaligatvių valymą ir priežiūrą, gatvių ir kitų viešų vietų apšvietimą;
· nustatyta tvarka organizavo socialinės paramos teikimą ir pašalpų mokėjimą;
· tvarkė priskirtus registrus ir nustatyta tvarka teiks duomenis;
· tvarkė gyvenamosios vietos deklaravimo duomenų ir gyvenamosios vietos neturinčių asmenų apskaitą;
· buvo išduodami leidimai laidoti;
· buvo tikrinama informacija, norint gauti saugotinų medžių ir krūmų kirtimo, persodinimo ar kitokio pašalinimo, genėjimo leidimus;
· buvo atliekami notariniai veiksmai;
· buvo išduodamos pažymos ir kiti reikalingi dokumentai;
· buvo tvarkomos būsto šildymo išlaidų kompensacijos ir paramos labiausiai skurstantiems asmenims;
· buvo tvarkomi archyviniai duomenys.
Įgyvendinant Kriūkų seniūnijos 2025 metų veiklos planą bei uždavinius ir tikslus, vykdant savarankiškas ir valstybės deleguotas funkcijas, seniūnijos gyventojai buvo aptarnaujami laiku ir kokybiškai. Suteikiama reikalinga informacija, išduodamos pažymos, suteikiama reikalinga socialinė pagalba, deklaruojama gyvenamoji vieta ir kitos funkcijos. Kuriama saugi ir švari aplinka bendruomenės nariams, seniūnijos svečiams.

Seniūnas                                                                                                        Anatolijus Kazlauskas
